Publication: Magyar Közlöny
Issue: MK-2003-151 (Year: 2003, Number: 151)
Era: 1990-2004
Section: kell benyújtani. Az államigazgatási eljárás általános szabályairól szóló 1957. évi IV. törvény 72. § (1) bekezdés szerint
Paragraph Index: 209

kell benyújtani. Az államigazgatási eljárás általános szabályairól szóló 1957. évi IV. törvény 72. § (1) bekezdés szerint az ügyfél, illetõleg a törvényes érdekeiben sérelmet szenvedett fél jogszabálysértésre hivatkozva — ha törvény ettõl eltérõen nem rendelkezik — az államigazgatási ügy érdemében hozott határozat felülvizsgálatát a határozat közlésétõl számított harminc napon belül keresettel kérheti a bíróságtól. Az elsõ fokú közigazgatási szerv a keresetlevelet — az ügy irataival együtt — nyolc napon belül köteles a bírósághoz továbbítani. A Pp. 330. § (4) bekezdés úgy rendelkezik, hogy ha a fél a keresetlevél benyújtására megállapított határidõt elmulasztotta, igazolással élhet (106—110. §). A közigazgatási szerv a hozzá elkésetten benyújtott keresetlevelet nem utasíthatja el, hanem köteles azt a bírósághoz továbbítani abban az esetben is, ha a fél igazolási kérelmet nem terjesztett elõ. A sajtóhelyreigazítási eljárásban a Pp. 343. § (3) bekezdés szerint a keresetet a közlési kötelezettség utolsó napjától számított tizenöt nap alatt kell megindítani. A határidõ elmulasztása esetén igazolásnak (106—110. §) van helye.

Source: https://magyarkozlony.hu/hivatalos-lapok/dc9b7a2705624dcc0cba0f0969e7cce96f246fa4/dokumentumok/57ff6b890b73e99e82ccec30c964d00ead242491/letoltes